Gardino geležinkelio tiltas
Gardino geležinkelio tiltas (blrs. Гарадзенскі чыгуначны мост) – geležinkelio tiltas Baltarusijoje, Gardino centre. Nutiestas per Nemuną, Gardino-Bruzgių geležinkelio linijoje, 2 km į pietvakarius nuo miesto geležinkelio stoties. Vienas seniausių ir vienintelis geležinkelio tiltas Gardine. Jo ilgis viršija 200 m ir priklauso didžiųjų kategorijai. Ant tilto ir jo prieigose išlikusi kombinuota geležinkelio vėžė – 1520 mm ir 1435 mm pločio. Kasdien čia pravažiuoja kelios dešimtys krovininių ir keleivinių traukinių. 2022 m. atliktas kapitalinis remontas. Tiltą laikančių istorinių koloninių atramų nelikę – stovi vientiso mūro taurai.